Diari Oficial de la Generalitat Valenciana


Sumari del DOGV 1510, del 25-03-1991 (1991/820665)

DECRET 41/1991, de 4 de març, del Consell de la Generalitat Valenciana, pel qual s'accepta la cessió, a títol gratuït, de l'ús d'uns terrenys de 4.702 m2, situats en el parc Hort Feliu d'Alginet, per a la creació d'una extensió de BUP, realitzada per l'Ajuntament d'Alginet.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/03/04/41/dof/vci/html**

### Dades del document

Número de DOGV
:   1510

Data del DOGV
:   25-03-1991

Secció del DOGV
:   DISPOSICIONS GENERALS

Número del document
:   1991/820665


Data del document
:   04-03-1991

Organisme emissor
:   Conselleria d'Economia i Hisenda

Tipus de document
:   Decret

Decret 41/1991, de 4 de març, del Consell de la Generalitat Valenciana, pel qual s'accepta la cessió, a títol gratuït, de l'ús d'uns terrenys de 4.702 m2 situats en el parc Hort Feliu d'Alginet, per a la creació d'una extensió de BUP, realitzada per l'Ajuntament d'Alginet.  
L'Ajuntament d'Alginet, en la sessió plenària de data 2 de juny de 1990, acordà la cessió d'ús, a títol gratuït, a la Generalitat Valenciana, d'uns terrenys situats en el parc Hort Feliu d'Alginet, dels quals és propietari l?esmentat Ajuntament.  
Aquesta cessió es realitza amb el fi determinant de construir-hi una Extensió de BUP.  
A petició del Conseller de Cultura, Educació i Ciència s'iniciaren els tràmits legals oportuns per a l'acceptació i formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Consell de la Generalitat Valenciana l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 4 de març de 1991,  
DECRETE:  
Article primer  
Acceptar la cessió d'ús a títol gratuït, realitzada per l'Ajuntament d'Alginet, dels terrenys situats en el terme municipal d'Alginet, parc Hort Feliu que ocupen una superfície de 4.702 m2.  
Confronta: per tots els vents amb la propietat dels germans Peiró Camaró, a excepció de l'entrada al recinte que dóna al carrer Maestro Chapí.  
Figura inscrita en el Registre de la Propietat de Carlet al foli 167 del llibre 227, tom 1514 de l'arxiu, finca núm. 18.581 del registre, inscripció 1ª..  
Article segon  
Aquesta cessió gratuïta de l?ús dels terrenys esmentats comporta el compromís per part de la Generalitat Valenciana de crear una extensió de BUP a Alginet.  
La cessió de l?ús tindrà vigència fins que es construesca un nou edifici destinat a Ensenyament Mitjà.  
L'ús de l?edifici i de les aules annexes que es cedeixen revertiran a l'Ajuntament en el moment que deixe de prestar-s'hi el servei que motiva la cessió.  
Article tercer  
Els drets derivats de la cessió d'ús de l?immoble hauran d'incorporar-se a l?Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 4 de març de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI